**ΑΝΑΚΟΙΝΩΣΗ**

ΘΕΣΣΑΛΟΝΙΚΗ 18/10/11

Με βάση το τελευταίο νομοσχέδιο περί συγχωνεύσεων των νοσοκομείων του Υπ. Υγείας το ΝΕΠΘ μετατρέπεται σε «*ΚΕΝΤΡΟ ΑΙΜΑΤΟΣ*», χωρίς να υπάρχει **ΚΑΜΙΑ** πρόβλεψη για την τύχη των κλινικών και του ανθρώπινου δυναμικού αυτών.

Δηλώνουμε την αντίθεσή μας για τους παρακάτω λόγους

* Το ΝΕΠΘ χαρακτηρίζεται από την πολυετή κλινική εμπειρία στα λοιμώδη νοσήματα, δεδομένου ότι αποτελεί από το 1945 το μοναδικό κέντρο αναφοράς για την άμεση αντιμετώπισή τους και την παρακολούθηση των ασθενών σε βάθος χρόνου. Η διάσπαση αυτής της επιστημονικής γνώσης στα εξ ων συνετέθη στερεί την κοινότητα από μία ειδικευμένη μονάδα και διοχετεύει τα λοιμώδη περιστατικά στις γενικές κλινικές, αυξάνοντας κατακόρυφα τον κίνδυνο ενδονοσοκομειακών λοιμώξεων.
* Η απόφαση για συγχώνευση κλινικών με μοναδικό κριτήριο τον ετήσιο μέσο όρο πληρότητας κλινών του νοσοκομείου: α) δε μαρτυρά τη ροή των περιστατικών που εξυπηρετούνται στα εξωτερικά ιατρεία τόσο σε τακτική βάση, όσο και κατά τις (ΚΑΘΗΜΕΡΙΝΕΣ!!!) εφημερίες. β) αποτελεί αστοχία δεδομένου ότι αντιμετωπίζονται ενδημικά νοσήματα όπως για παράδειγμα η γρίπη από Η1Ν1 και ηεπιδημία από τον ιό του Δυτικού Νείλου .

Θεωρούμε αναγκαία τη συνεκτίμηση -πλην των οικονομικών παραμέτρων- της διασφάλισης της δημόσιας υγείας αλλά και της άρτιας εξυπηρέτησης του κοινού. Ως εκ τούτου και λαμβάνοντας υπόψη την ιδιαιτερότητα των λοιμωδών νοσημάτων (εκτίμηση από ειδικούς και δυνατότητα απομόνωσης) κρίνεται **απαραίτητη η διατήρηση του ειδικού χαρακτήρα του με την παραμονή αυτού ως έχει ή με την αυτούσια μεταφορά των κλινικών, εφόσον αυτό κριθεί απαραίτητο.**

ΕΡΓΑΖΟΜΕΝΟΙ Ν.Ε.Π.Θ.